| Medaljeoversikt |
| --- |
| Konkurrerte for Antigua og Barbudas flagg Antigua og Barbuda |
| Junior-CAC-mesterskapet i friidrett |
| Bronse | Morelia 2014 | 200 meter |

**Miguel Francis** (født 28. mars 1995) er en friidrettsutøver fra Antigua og Barbuda som konkurrerer i sprintløp. Han representerte landet sitt på 200m i VM i friidrett 2015 i Beijing, der han ble slått ut i semifinaleheatet.

Idrettskarrière
---------------

2014
Francis deltok i juniorklassen (U20) i Junior-CAC-mesterskapet i friidrett 2014 i Mexico, der han kom på 3.-plass på 200 meter, med tiden 21,00 sekunder. Zharnel Hughes vant denne øvelsen, foran Johnathan Farinha. I junior-VM i friidrett 2014 nådde han semifinalen på 200 meter, men fikk der 18. beste tid med 21,29, og nådde dermed ikke finalen. I august deltok han på 4 x 100 meter stafett i Samveldelekene 2014, der Antigua og Barbuda kom på 7.-plass i finalen. 

2015
I IAAF World Relays 2015 i mai deltok Francis på Antigua og Barbudas lag på 4 x 100 meter stafett. De satte ny nasjonal rekord, med tiden 39,01, som var 14. beste tid, og de måtte derfor løpe i B-finalen, der de kom på 6.-plass. Han deltok også på 4 x 200 meter, men laget fullførte ikke løpet. 

Han satte personlig rekord på 100 meter i JAAA All-Comers Development Meet den 30. juni, med tiden 10,28, som holdt til 5.-plass. I slutten av juni deltok han i det nasjonale mesterskapet i friidrett, der han løp 200 meter på 19,76 sekunder, og brøt 20-sekundersgrensen for første gang. Denne tiden ble imidlertid ikke godkjent som offisiell personlig eller nasjonal rekord, fordi underlaget på Yasco Sports Complex ikke er offisielt godkjent av IAAF. Tiden ville i så fall vært den nest raskeste i verden hittil i sesongen. 

Han deltok i de Panamerikanske leker 2015, der han løp 200 meter. Der satte han nasjonal rekord i semifinalen, med 20,05, som var 3. beste tid i semifinalene. I finalen løp han på 20,20, som holdt til 6.-plass. I august deltok han også i VM i friidrett 2015 i Beijing. Der nådde han semifinalen på 200 meter, og var svært nær en finaleplass med tiden 20,14 i semifinalen - han hadde syvende beste tid i de tre semifinaleheatene, men kun de to beste i hvert heat pluss de to beste tidene gikk videre til finalen. Han deltok også på 4 x 100 meter, der laget forbedret den nasjonale rekorden til 38,01 i innledningsheatet, og kom på 6.-plass i finalen.

Referanser
----------

1. ↑   World Athletics Database, World Athletics utøver-ID 282996[Hentet fra Wikidata]
2. ↑  «Miguel Francis». IAAF. 25. august 2015.
3. ↑  Heat results IAAF. 26. august 2015.
4. ↑  Tilastopaja Oy - *CAC Morelia MEX 4 - 6 July Caribbean & Central American Junior Championships*, besøkt 4. september 2015.
5. ↑  IAAF - *IAAF World Junior Championships 2014 - 200 metres men*, besøkt 4. september 2015.
6. ↑  IAAF/BTC - *4 x 100 Metres (1 lap) Men - Final B*, besøkt 4. september 2015.
7. ↑  The Observer - *Results & pictures of JAAA All-Comers Development Meet*[*død lenke*], besøkt 4. september 2015.
8. ↑  SportsMax - *A&B Athletics: Francis not phased by 19.76 burst*, besøkt 4. september 2015.

Eksterne lenker
---------------

* (en) Miguel Francis – Olympedia Rediger på Wikidata

* (en) Miguel Francis – Commonwealth Games Federation Rediger på Wikidata

* (en) Miguel Francis – World Athletics Rediger på Wikidata

* (en) Miguel Francis – Diamond League Rediger på Wikidata

* (en) Miguel Francis – Track and Field Statistics Rediger på Wikidata
* (en) http://www.all-athletics.com/node/812917 Arkivert 4. mars 2016 hos Wayback Machine.

  


|  |  |
| --- | --- |
| Oppslagsverk/autoritetsdata | Prabook
 |